南北朝时期出现的一部药物学著作《本草经集注》，被认为是继《神农本草经》这后本草学史上的另一块里程碑。它是由梁·陶弘景在《神农本草经》和《名医别录》的基础上综合而成的一部本草专著。

《本草经集注》对药物学的贡献与特点：第一，改进了以前本草药物的一般分类法。对药物不是简单地分上中下三品，而是分为玉石、草木、虫兽、果、菜、米食、有名未用等七类，除有名未用一类外，其余每类中，更再分为上中下三品。第二，对于药物的性味、产地、采集、形态和鉴别等方面的论述有显著的提高。对于药物的寒热性味用朱、墨点予于区别，以朱点为热，墨点为冷，无点为平。他在序言中说：诸药主治，唯冷热须明，今以朱点为热，墨点为冷，无点者是平，以省于烦注也。第三，总括诸病通用的药物。即将药物按其效用加以分类。如治风通用药有防风、防己、秦艽、芎究等；治水肿通用药有大戟、甘遂、泽泻、葶苈、芫花、巴豆、猪苓、苇根、商陆等。第四，注重药物的加工炮炙及配制方法。如指出麻黄去节，鬼臼、黄连去须毛，石韦刮去毛，桃仁、杏仁去皮尖等。

《本草经集注》在本草发展史中占有重要的地位自《新修本草》以后，一直到《证类本草》，都是沿袭着《本草经集注》体系发展的，直至明末李时珍《本草纲目》问世以后，才代替了它。

《本草经集注》共收药730种, 它把药物从三品分类法改成按自然属性进行分类，计分成七类，即玉石、草木、虫兽、果、菜、米食、有名未用。其后代的本草著作分类，就基本上是在这一方法基础上的发展。书中还创用诸病通用药的分类，即以病为纲，把每一病证之下可用的药物列出，这种分类法也是后世本草学另一种分类方法的雏型。在药物学方面的另一种发展，是对各种药物进行加工制作，即所谓炮炙，目的是去除杂质、便于保存、减除毒性、增强药效等等。刘宋时期的雷（xiao）著成《炮炙论》，书中记载不同药物的炮制方法计有17种，形成具有中药学特色的一门科学，即中药炮制学。"

# **序录上**

隐居先生，在乎茅山岩岭之上，以吐纳余暇，颇游意方技，览本草药性，以为尽圣人之心，故撰而论之。

旧说皆称《神农本草经》，余以为信然。昔神农氏之王天下也，画易卦以通鬼神之情；造耕种，以省煞害之弊；宣药疗疾，以拯夭伤之命。此三道者，历群圣而滋彰。文王、孔子，彖象繇辞，幽赞人天。后稷、伊芳尹，播厥百谷，惠被生民。岐、皇、彭、扁，振扬辅导，恩流含气。并岁逾三千，民到于今赖之。

但轩辕以前，文本未传，如六爻指垂，画象稼穑，即事成迹。至于药性所主，当以识识相因，不尔何由得闻。至乎桐、雷，乃着在篇简。此书应与《素问》同类，但后人多更修饰之耳。秦皇所焚，医方、卜术不预，故犹得全录。而遭汉献迁徙，晋怀奔迸，文籍焚靡，千不遗一。

今之所存，有此四卷，是其本经。所出郡县，乃后汉时制，疑仲景、元化等所记。又有《桐君采药录》，说其华叶形色。《药对》四卷，论其佐使相须。魏、晋以来，吴普、李当之等，更复损益。或五百九十五，或四百卅一，或三百一十九。或三品混糅。冷热舛错，草石不分，虫兽无辨，且所主治，互有多少。医家不能备见，则识智有浅深。今辄苞综诸经，研括烦省。以《神农本经》三品，合三百六十五为主，又进名医副品，亦三百六十五，合七百卅种。精粗皆取，无复遗落，分别科条，区KT 物类，兼注名世用，土地所出，及仙经道术所须，并此序录，合为三卷。虽未足追踵前良，盖亦一家撰制。吾去世之后，可贻诸知音尔。

《本草经》卷上序药性之本源，诠病名之形诊，题记品录，详览施用之。

《本草经》卷中玉石、草、木三品，合三百五十六种。

《本草经》卷下虫兽、果、菜、米食三品，合一百九十五种，有名无实三条，合一百七十九种。合三百七十四种上三卷，其中、下二卷，药合七百卅种，各别有目录，并朱、墨杂书并子注。大书分为七上药一百廿种为君，主养命以应天，无毒，多服久服不伤人。欲轻身益气，不老延年者，本上经。

中药一百廿种为臣，主养性以应人，无毒、有毒，斟酌其宜。欲遏病补虚羸者，本中经。

下药一百廿五种为佐、使，主治病以应地，多毒，不可久服。欲除寒热邪气，破积聚愈疾者，本下经。

三品合三百六十五种，法三百六十五度，一度应一日，以成一岁。倍其数，合七百卅名。

本说如此。今案上品药性，亦皆能遣疾，但其势力和浓，不为仓卒之效，然而岁月将服，必获大益，病既愈矣，命亦兼申。天道仁育，故云应天。独用百廿种者，当谓寅、卯、辰、巳之月，法万物生荣时也。中品药性，治病之辞渐深，轻身之说稍薄，于服之者，祛患当速，而延龄为缓，人怀性情，故云应人。百廿种者，当谓午、未、申、酉之月，法万物熟成。下品药性，专主攻击，毒烈之气，倾损中和，不可恒服，疾愈则止，地体收煞，故云应地。独用一百廿五种者，当谓戌、亥、子、丑之月，兼以闰之，盈数加之，法万物枯藏时也。

今合和之体，不必偏用，自随人患苦，参而共行。但君臣配隶，应依后所说，若单服之者，所不论耳。

药有君臣佐使，以相宣摄。合和者，宜用一君、二臣、五佐，又可一君、三臣、九佐也。

本说如此。案今用药犹如立人之制，若多君少臣，多臣少佐，则势力不周故也。而检世道诸方，亦不必皆尔。养命之药则多君；养性之药则多臣；治病之药则多佐。犹依本性所主，而兼复斟酌。详用此者，益当为善。又恐上品君中，复各有贵贱。譬如列国诸侯，虽并得称君制，而犹归宗周。臣佐之中，亦当如此。所以门冬、远志，别有君臣。甘草国老、大黄将军，明其优劣，不皆同秩。自非农岐之徒，孰敢诠正，正应领略轻重，为分剂也。

药有阴阳配合，子母兄弟，根叶华实，草石骨肉。有单行者，有相须者，有相使者，有相畏者，有相恶者，有相反者，有相杀者。凡此七情，合和当视之。相须、相使者良，勿用相恶、相反者。若有毒宜制，可用相畏、相杀，不尔，勿合用也。

本说如此。案其主治虽同，而性理不和，更以成患。今检旧方用药，并亦有相恶、相反者，服之不乃为忤。或能复有制持之者，犹如寇、贾辅汉，程、周佐吴，大体既正，不得以私情为害。虽尔，恐不如不用。今仙方甘草丸，有防己、细辛；世方五石散，有栝楼、干姜，略举大者如此，其余复有数十余条，别注在后。半夏有毒，用之必须生姜，此是取其所畏，以相制耳。其相须、相使，不必同类，犹如和羹，调食鱼肉，葱、豉各有所宜，共相宣发也。

药有酸、咸、甘、苦、辛五味，又有寒、热、温、凉四气，及有毒、无毒，阴干、曝干，采治时月生熟，土地所出，真伪陈新，并各有法。

本说如此。又有分剂秤两，轻重多少，皆须甄别。若用得其宜，与病相会，入口必愈，身安寿延。若冷热乖衷，真假非类，分两违舛，汤丸失度，当瘥反剧，以至殆命。医者意也，喻如宰夫，以 鳖为 羹，食之更足成病，岂充饥之可望乎？故仲景每云∶如此死者，医杀之也。

药有宜丸者，宜散者，宜水煮者，宜酒渍者，宜膏煎者，亦有一物兼宜者，亦有不可入汤酒者，并随药性，不得违越。

本说如此。又疾有宜服丸者，宜服散者，宜服汤者，宜服酒者，宜服膏煎者，亦兼参用，察病之源，以为其制耳。

凡欲治病，先察其源，先候病机。五脏未虚，六腑未竭，血脉未乱，精神未散，食药必活本说如此。案今自非明医，听声察色，至乎诊脉，孰能知未病之病乎？且未病之人，亦无肯自治。故桓侯怠于皮肤之微，以致骨髓之痼。非但识悟之为难，亦信受之弗易。仓公有言∶"病不肯服药，一死也；信巫不信医，二死也；轻身薄命，不能将慎，三死也。";夫病之所由来虽多，而皆关于邪。邪者不正之因，谓非人身之常理，风、寒、暑、湿，饥、饱、劳、佚，皆各是邪，非独鬼气疾厉者矣。人生气中，如鱼之在水，水浊则鱼瘦，气昏则人疾。邪气之伤人，最为深重。经络既受此气，传以入脏腑，脏腑随其虚实冷热，结以成病，病又相生，故流变遂广。精神者，本宅身为用。身既受邪，精神亦乱。神既乱矣，则鬼灵斯入，鬼力渐强，神守稍弱，岂得不至于死乎？古人譬之植杨，斯理当矣。但病亦别有先从鬼神来者，则宜以祈祷祛之，虽曰可祛，犹因药疗致益，李子豫赤丸之例是也。其药疗无益者，是则不可祛，晋景公膏肓之例是也。大都神鬼之害人多端，疾病之源唯一种，盖有轻重者尔。《真诰》言∶"常不能慎事上者，自致百 ，而怨咎于神灵；当风卧湿，反责他于失福，皆是痴人也。";云慎事上者，谓举动之事，必皆慎思；饮食、男女，最为百 之本。致使虚损内起，风湿外侵，以共成其害，如此岂得关于神明乎？唯当勤药治为理耳。

若毒药治病，先起如黍粟，病去即止，不去倍之，不去什之，取去为度。

本说如此。案盖谓单行一两种毒物，如巴豆、甘遂辈，不可便令至剂耳，依如经言。一物一毒，服一丸如细麻；二物一毒，服二丸如大麻；三物一毒，服三丸如小豆；四物一毒，服以数为丸。而毒中又有轻重，如野狼毒、钩吻，岂同附子、芫花辈耶？凡此之类，皆须量宜。

治寒以热药，治热以寒药，饮食不消以吐下药，鬼注蛊毒以毒药，痈、肿、疮、瘤以疮药本说如此。案今药性，一物兼主十余病者，取其偏长为本，复应观人之虚实补泻，男女老少，苦乐荣悴，乡壤风俗，并各不同。褚澄治寡妇、尼僧，异乎妻外家，此是达其性怀之所致也。

病在胸膈以上者，先食后服药。病在心腹以下者，先服药后食。病在四肢血脉者，宜空腹而在旦；病在骨髓者，宜饱满而在夜。

本说如此。案其非但药性之多方，节适早晚，复须修理。今方家所云∶先食、后食，盖此义也。先后二字，当作苏殿、胡豆之音，不得云苏田、胡苟音也。此正大反，多致疑或。

又有须酒服、饮服、温服、冷服、暖服。汤有疏、有数，煮汤有生、有熟，皆各有法，用者并应详宜之。

夫大病之主，有中风，伤寒，寒热，温疟，中恶，霍乱，大腹水肿，腹 ，下利，大小便不通，贲豚上气，咳逆，呕吐，黄胆，消渴，留饮，癖食，坚积，症瘕，惊邪，癫痫，鬼注，喉痹，齿痛，耳聋，目盲，金创， 折，痈肿，恶疮，痔 ，瘿瘤；男子五劳七伤，虚乏羸瘦；女子带下，崩中，血闭，阴蚀；虫蛇蛊毒所伤。此皆大略宗兆，其间变动枝叶，各依端绪以取之。

本说如此。案今药之所主，各只说病之一名。假今中风，中风乃数十种，伤寒证候，亦廿余条。更复就中求其例类，大体归其始终。以本性为根宗，然后配合诸证，以命药耳。病生之变，不可一概言之。所以医方千卷，犹未理尽。

春秋以前及和、缓之书蔑闻，道经略载扁鹊数法，其用药犹是本草家意。至汉淳于意及华佗等方，今之所存者，亦皆修药性。张仲景一部，最为众方之祖宗，又悉依本草。但其善诊脉，明气候，以意消息之耳。至于刳肠剖臆，刮骨续筋之法，乃别术所得，非神农家事。

自晋世以来，有张苗、宫泰、刘德、史脱、靳邵、赵泉、李子豫等，一代良医。其贵胜阮德如、张茂先、裴逸民、皇甫士安，及江左葛稚川、蔡谟、殷渊源诸名人等，并亦研精药术。

宋有凡此诸人，各有所撰用方，观其指趣，莫非本草者。或时用别药，亦修其性度，非相逾越。

《范汪方》百余卷，及葛洪《肘后》，其中有细碎单行经用者，所谓出于阿卷是。或田舍试验之法，殊域异识之术。如藕皮散血，起自庖人。牵牛逐水，近出野老。饼店蒜齑，乃下蛇之药。路边地松，为金疮所秘。此盖天地间物，莫不为天地间用，触遇则会，非其主对矣。

颜光禄亦云∶诠三品药性，以本草为主。

道经、仙方、服食、断谷、延年、却老，乃至飞丹转石之奇，云腾羽化之妙，莫不以药导为先。用药之理，又一同本草，但制御之途，小异世法。犹如粱、肉，主于济命，华夷禽兽，皆共仰资。其为生理则同，其为性灵则异耳。大略所用不多，远至廿余物，或单行数种，便致大益，是其深练岁积。即本草所云久服之效，不如世人微觉便止。故能臻其所极，以致遐龄，岂但充体愈疾而已哉！今庸医处治，皆耻看本草，或倚约旧方，或闻人传说，或遇其所忆，便揽笔疏之，俄然戴面，以此表奇。其畏恶相反，故自寡昧，而药类违僻，分两参差，亦不以为疑脱。偶而值瘥，则自信方验；若旬月未瘳，则言病源深结，了不反求诸已，详思得失，虚构声称，多纳金帛，非唯在显宜责，固将居幽贻谴矣。其五经四部，军国礼服，若详用乖越者，正于事迹非宜耳。至于汤药，一物有谬，便性命及之。千乘之君，百金之长，何可不深思戒慎耶？许世子侍药不尝，招弑贼之辱；季孙馈药，仲尼未达，知药之不可轻信也。

晋时有一才情人，欲刊正《周易》及诸药方，先与祖纳共论，祖云∶"辩释经典，纵有异同，不足以伤风教，方药小小不达，便寿夭所由，则后人受弊不少，何可轻以裁断。";祖公此言，可谓仁识，足为水镜。《论语》云∶"人而无恒，不可以作巫、医。";明此二法，不得复患今承藉者，多恃炫名价，亦不能精心研解，虚传声美，闻风竞往，自有新学该明，而名称未播，贵胜以为始习，多不信用，委命虚名，谅可惜也。京邑诸人，皆尚声誉，不取实录。余祖世以来，务敦方药，本有《范汪方》一部，斟酌详用，多获其效。内护家门，旁及亲族。其有虚心告请者，不限贵贱，皆摩踵救之。凡所救活，数百千人。自余投缨宅岭，犹不忘此。日夜玩味，恒觉欣欣。今撰此三卷，并《效验方》五卷，又《补阙葛氏肘后》三卷。

盖欲永嗣善业，令诸子侄，弗敢失坠，可以辅身济物者，孰复是先。

今诸药采治之法，既并用见成，非能自掘，不复具论其事，唯合药须解节度，列之如下。

案诸药所生，皆的有境界。秦、汉以前，当言列国。今郡县之名，后人所改耳。自江东以来，小小杂药，多出近道，气势理，不及本邦。假令荆、益不通，则令用历阳当归，钱唐三建，岂得相似。所以治病不及往人者，亦当缘此故也。蜀药及北药，虽有去来，亦复非精者，又市人不解药性，唯尚形饰。上党人参，殆不复售；华阴细辛，弃之如芥。且各随世相竞，顺方切须，不能多备诸族，故往往遗漏。今之所存，二百许种耳。众医睹不识药，唯听市人，市人又不辨究，皆委采送之家。采送之家，传习治拙，真伪好恶莫测，所以有钟乳酢煮令白，细辛水渍使直，黄 蜜蒸为甜，当归酒洒取润，螵蛸胶着桑枝，蜈蚣朱足令赤。诸有此等，皆非事实，世用既久，转以成法，非复可改，末如之何，又依方分药，不量剥治。

如远志、牡丹，裁不收半；地黄、门冬，三分耗一。凡去皮除心之属，分两皆不复相应，病家唯依此用，不知更称。又王公贵胜，合药之日，悉付群下。其中好药贵石，无不窃遣。乃言紫石、丹砂吞出洗取，一片经数十过卖。诸有此等例，巧伪百端，皆非事实。虽复鉴检，初不能觉。以此治病，理难即效，斯并药家之盈虚，不得咎医人之浅拙也。

本草采药时月，皆在建寅岁首，则从汉太初后所记也。其根物多以二月、八月采者，谓春初津润始萌，未冲枝叶，势力淳浓故也。至秋则枝叶就枯，又归流于下。今即事验之，春宁宜早，秋宁宜晚，其花、实、茎、叶，乃各随其成熟耳。岁月亦有早晏，不必都依本文矣。

《经》说阴干者，谓就六甲阴中干之。依遁甲法，甲子旬阴中在癸酉，以药着酉地也。余谓不必然，正是不露日曝，于阴影处干之耳。所以亦有云曝干故也。若幸可两用，益当为善。

古秤唯有铢两，而无分名。今则以十黍为一铢，六铢为一分，四分成一两，十六两为一斤。

虽有子谷 黍之制，从来均之已久，正尔依此用之。但古秤皆复，今南秤是也。晋秤始后汉末以来，分一斤为二斤耳，一两为二两耳。金银丝绵，并与药同，无轻重矣。古方唯有仲景，而已涉今秤，若用古秤作汤，则水为殊少，故知非复秤，悉用今者尔。方有云分等者，非分两之分也，谓诸药斤两多少皆同耳。先视病之大小轻重所须，乃以意裁之。凡此之类，皆是丸散，丸散竟便依节度用之。汤酒中，无分等也。

凡散药有云刀圭者，十分方寸匕之一，准如梧子大也。方寸匕者，作匕正方一寸，抄散取不落为度。钱五匕者，今五铢钱边五字者以抄之，亦令不落为度。一撮者，四刀圭也。十撮为一勺，十勺为一合。以药升分之者，谓药有虚实轻重，不得用斤两，则以升平之。药升合方寸作，上径一寸，下径六分，深八分。内散勿案抑，正尔微动令平调耳。而今人分药，多不复用此。

凡丸药有云如细麻者，即今胡麻也，不必扁扁，但令较略大小相称耳。如黍粟亦然，以十六黍为一大豆也；如大麻者，即大麻子准三细麻也；如胡豆者，今青斑豆也，以二大麻子准之。如小豆者，今赤小豆也，粒有大小，以三大麻子准之。如大豆者，二小豆准之。如梧子者，以二大豆准之。一方寸匕散，蜜和得如梧子，准十丸为度。如弹丸及鸡子黄者，以十梧子准之。

凡汤酒膏药，旧方皆云 （敷汝反）咀（暴汝反）者，谓秤毕捣之如大豆者，又使吹去细末，此于事殊不允；药有易碎、难碎，多末、少末，秤两则不复均，今皆细切之，较略令如咀者，差得无末，而粒片调和，于药力同出，无生熟也。

凡丸、散药，亦先细切曝燥乃捣之。又有各捣者，有合捣者，随方所言。其润湿药，如门冬、干地黄辈，皆先切曝，独捣令扁碎，更出细擘曝干。值阴雨，亦以微火烘之，既燥，小停冷仍捣之。

凡润湿药，燥皆大耗，当先增分两，须得屑乃秤为正。其汤酒中不须如此。

凡筛丸药，用重密绢令细，于蜜丸易成熟。若筛散草药，用轻疏绢，于酒服则不泥。其石药亦用细绢筛如丸者。凡筛丸、散药竟，皆更合于臼中，以杵研之数百过，视色理和同为佳。

凡汤酒膏中用诸石，皆细捣之如粟米，亦可以葛布筛令调，并以新绵别裹内中。其雄黄、朱凡煮汤，欲微火令小沸，其水数依方多少，大略廿两药，用水一斗，煮取四升，以此为率。然则利汤欲生，少水而多取；补汤欲熟，多水而少取。好详视之，所得宁令多少。用新布，两人以尺木绞之，澄去泥浊，纸覆令密。温汤勿令铛器中有水气，于热汤上煮令暖亦好。

服汤家小热易下，冷则呕涌。云分再服、三服者，要令力热势足相及。并视人之强羸，病之轻重，以为进退增减之，不必悉依方说。

凡渍药酒，皆须细切，生绢袋盛之，乃入酒密封，随寒暑日数，视其浓烈，便可沥出，不必待至酒尽也。滓可曝燥，微捣，更渍饮之；亦可作散服。

凡建中、肾沥诸补汤，滓合两剂，加水煮，竭饮之，亦敌一剂新药，贫人当依此，皆应先曝令燥。

凡合膏，初以苦酒渍取，令淹，溲浃后，不用多汁，密覆勿泄。云 时者，周时也，从今旦至明旦。亦有止一宿者。煮膏，当三上三下，以泄其焦势，令药味得出。上之使迎迎沸仍下之，下之取沸静乃上，宁欲小生。其中有薤白者，以两头微焦黄为候。有白芷、附子者，亦令小黄色也。猪肪勿令经水，腊月弥佳。绞膏亦以新布绞之。若是可服之膏，膏滓亦堪酒煮稍饮之。可摩之膏，膏滓即宜以薄病上，此盖贫野人欲兼尽其力。

凡膏中有雄黄、朱砂辈，皆别捣细研如面，须绞膏竟乃投中，以物疾搅，至于凝强，勿使沉聚在下不调也。有水银者，于凝膏中，研令消散。有胡粉亦尔。凡汤酒中用大黄，不须细锉。作汤者，先水渍，令淹浃，密覆一宿。明旦煮汤，临熟乃以纳中，又煮两三沸，便绞出，则力势猛，易得快利。丸散中用大黄，旧皆蒸，今不须尔。

凡汤中用麻黄，皆先别煮两三沸，掠去其沫，更益水如本数，乃纳余药，不尔令人烦。

麻黄皆折去节，令理通，寸锉之；有小草、瞿麦五分锉之；细辛、白前三分锉之；丸散膏中，则凡汤中用完物，皆擘破，干枣、枝子、括蒌子之类是也。用细核物亦打碎，山茱萸、五味、蕤核，决明之类是也。细华子物，正尔完用之，旋复花、菊花、地肤子、葵子之类是也。

米、麦、豆辈，亦完用之。诸虫先微炙，亦完煮之。唯螵蛸当中破之。生姜、夜干皆薄切。

芒硝、饴糖、阿胶皆须绞汤竟，纳汁中，更上火两三沸，烊尽乃服之。

凡用麦门冬，皆微润抽去心。杏仁、桃仁汤柔挞去皮。巴豆打破，剥皮，刮去心，不尔令人闷；石苇、辛夷刮去毛；鬼箭削取羽及皮；藜芦剔取根，微炙；枳实去其核，只用皮，亦炙之；椒去实，于铛器中微熬，令汗出，则有势力；矾石于瓦上若铁物中熬，令沸，汁尽即止，二 石皆黄土泥包，使燥，烧之半日，令势热而解散。犀角、羚羊角皆刮截作屑。诸齿骨并炙捣碎之。皂荚去皮子炙之。

凡汤、丸、散，用天雄、附子、乌头、乌喙、侧子，皆 灰火炮炙，令微坼，削去黑皮乃秤之。唯姜附子汤及膏酒中生用，亦削去皮乃秤，直理破作七八片，随其大小，但削除外黑尖处令尽。

凡汤、酒、膏、丸散，用半夏皆且完。以热汤洗去上滑，手 之，皮释随剥去，更复易汤洗之，令滑尽。不尔，戟人咽。旧方廿许过，今六七过便足。亦可直煮之，沸易水，如此三过，仍 洗毕便讫，随其大小破为细片，乃秤以入汤。若膏、酒、丸、散，皆须曝燥乃秤之也凡丸、散用胶，皆先炙，使通体沸起，燥乃可捣。有不沸处更炙之。丸方中用蜡皆烊，投少蜜中，搅调以和药。若用熟艾，先细擘，合诸药捣，令散；不可筛者，别捣内散中和之。

凡用蜜，皆先火上煎，料去其沫，令色微黄，则丸经久不坏。克之多少，随蜜精粗。凡丸、散用巴豆、杏仁、桃仁、葶苈、胡麻诸有膏脂药，皆先熬黄黑，别捣令如膏。指 视泯泯尔，乃以向成散，稍稍下臼中，合研捣，令消散，乃复都以轻疏绢筛度之，须尽，又纳臼中，依法治数百杵也。汤膏中用，亦有熬之者，虽生并捣破。

凡用桂、浓朴、杜仲、秦皮、木兰辈，皆削去上虚软甲错，取里有味者秤之。茯苓、猪苓削除去黑皮。牡丹、巴戟天、远志、野葛等，皆捶破去心。紫菀洗去土皆毕，乃秤之。薤白、葱白除青令尽。莽草、石南草、茵芋、泽兰剔取叶及嫩茎，去大枝。鬼臼、黄连皆除根毛。蜀椒去闭口者及目熬之。

凡野狼毒、枳实、橘皮、半夏、麻黄、吴茱萸，皆欲得陈久者。其余唯须新精。

凡方云巴豆如千枚者，粒有大小，当先去心皮竟，秤之。以一分准十六枚。附子、乌头如干枚者，去皮竟，以半两准一枚。枳实如干枚者，去核竟。以一分准二枚。橘皮一分准三枚。枣有大小，以三枚准一两。云干姜一累者，以重一两为正。

凡方云半夏一升者，洗竟，秤五两为正。云某子一升者，其子各有虚实轻重。不可通以秤准。皆取平升为正。椒一升，三两为正；吴茱萸一升，五两为正；菟丝子一升，九两为正；凡方云用桂一尺者，削去皮竟，重半两为正。甘草一尺者，重二两为正。凡方云某草一束者，以重三两为正。云一把者，重二两为正。凡方云蜜一斤者，有七合。猪膏一斤者，有一升二合。

上合药分剂料治法。

又案诸药，一种虽主数病，而性理亦有偏着。立方之日，或致疑混，复恐单行径用，赴急抄撮，不必皆得研究。今宜指抄病源所主药名，仍可于此处治，若欲的寻，亦兼易解。其甘苦之味可略，有毒无毒易知，唯冷热须明。今以朱点为热，墨点为冷，无点者是平，以省于烦注也。其有不入汤酒者，亦条于后也。

# **序录下**

治风通用

防风 防己 秦胶 独活 芎

治风眩

菊花 飞廉 踯躅 虎掌 茯神 白芷 杜若

头面风

芎 薯蓣 天雄 山茱萸 莽草 辛夷 牡荆子 本 麋芜 苍耳 蔓荆子

中风脚弱

石斛 钟乳 殷孽 孔公孽 硫黄 附子 丹参 甘竹 沥大豆卷 豉 天雄 侧子 五加皮

久风湿痹

菖蒲 茵芋 天雄 附子 乌头 细辛 蜀椒 牛膝 天门冬 术丹参 石龙芮 松叶 茵陈 松节

贼风挛痛

茵芋 附子 侧子 麻黄 芎 萆狗脊 白藓白芨 苍耳 猪椒 杜仲

暴风瘙痒

蛇床子 蒴 乌喙 蒺藜 茺蔚子 青葙子 景天 枫香 藜芦

伤寒

麻黄 葛根 杏仁 柴胡 前胡 大青 龙胆 芍药 薰草 升麻 牡丹 虎掌 术 防

大热

寒水石 石膏 黄芩 知母 白藓 滑石 玄参 沙参 苦参 茵陈 鼠李皮 甘竹沥 栀子 蛇莓 白颈蚯蚓 粪汁 大黄 芒硝

劳复

鼠屎 豉 竹沥 粪汁

温疟

恒山 蜀漆 鳖甲 牡蛎 麻黄 大青 防葵 猪苓 防己 茵芋 白头翁 女青 巴豆 荛花 白薇

中恶

麝香 雄黄 丹砂 升麻 干姜 巴豆 当归 芍药 吴茱萸 鬼箭 桃枭 桃皮 乌鸡 蜈蚣

霍乱

人参 术 附子 桂心 干姜 橘皮

呕

浓朴 香薷 麇舌 高良姜 木瓜

转筋

小蒜 鸡舌香 楠材 扁豆 豆蔻

大腹水肿

大戟 甘遂 泽漆 葶苈 荛花 芫花 巴豆 猪苓 防己 桑根白皮 商陆 泽兰 郁核 海藻 昆布 苦瓠 瓜蒂 小豆 鳢鱼 鲤鱼 术 赤茯苓 大豆

肠 下利

赤白石脂 龙骨 牡蛎 干姜 黄连 黄芩 当归 附子 禹余粮 藜芦 黄柏 云实 枳实 矾石 乌梅 石榴 皮胶 艾 陟厘 蜡

大便不通

牛胆 蜜煎 大黄 巴豆 大麻子

小便淋沥

滑石 冬葵子根 白茅根 瞿麦 榆皮 石蚕 胡燕屎 蜥蜴 衣中白鱼 葶苈 石苇 雄黄 琥珀 乱发

小便利

牡蛎 龙骨 鹿茸 桑螵蛸 漏芦 土瓜根 鸡 鸡肠

溺血

戎盐 鹿茸 龙骨 蒲黄 干地黄

消渴

白石英 石膏 茯神 麦门冬 黄连 栝蒌 知母 枸杞根 小麦 芹竹叶 土瓜根 生葛根 李根 芦根 菰根 茅根 冬瓜 马乳 牛乳 羊乳

黄胆

茵陈 栀子 紫草 白藓

上气咳嗽

麻黄 杏仁 白前 橘皮 紫菀 款冬 五味 细辛 蜀椒 半夏 生姜 干姜 桃仁 苏子 夜干 芫花根 百部根

呕吐

浓朴 橘皮 人参 半夏 麦门冬 白芷 生姜 铅丹 鸡子 薤白 甘竹叶

痰饮

大黄 甘遂 芒硝 茯苓 荛花 茈胡 芫花 前胡 术 细辛 旋复花 人参 浓朴 枳实 橘皮 半夏 生姜 甘竹叶

宿食

大黄 巴豆 朴硝 茈胡 术 桔梗 浓朴 皂荚 曲、 槟榔

腹胀满

麝香 甘草 人参 术 干姜 浓朴 子 枳实 桑根白皮 皂荚 大豆卷 百合

心腹冷痛

当归 人参 芍药 桔梗 干姜 桂 椒 吴茱萸 附子 乌头 术 甘草 石

肠鸣

丹参 桔梗 海藻

心下满急

茯苓 枳实 半夏 术 生姜 百合

心烦

石膏 滑石 杏仁 栀子 茯苓 知母 贝母 通草 李根 甘竹汁 乌梅 鸡子 豉

积聚症瘕

空青 朴硝 芒硝 硫黄 胡粉 石 大黄 野狼毒 巴豆 附子 乌头 苦参 荛花 茈胡 鳖甲 鳝甲 蜈蚣 赭槐 白马溺

鬼注、尸注

雄黄 朱砂 金牙 野葛 马目毒公 鬼臼 女青 徐长卿 虎骨 狸骨 鹳骨 獭肝 芫青 白盐

惊邪

雄黄 丹砂 紫石英 茯苓 茯神 龙齿 龙胆 防葵 马目毒公 升麻 麝香 人参 沙参 桔梗 白薇 远志 柏仁 鬼箭 鬼督邮 小草 卷柏 紫菀 羚羊角 羊角 鳝甲 丹雄鸡

癫痫

龙齿角 牛黄 防葵 牡丹 白蔹 莨菪子 雷丸 铅丹 钩藤 僵蚕 蛇床 蛇蜕 蜣螂 蚱蝉 白马目 白狗血 豚卵 牛猪 犬齿

喉痹痛

升麻 夜干 杏仁 蒺藜 枣针 落石 芹 竹叶 百合 莽草

噎

羚羊角 通草 青竹茹 头垢 芦根 舂杵糠 牛饴 鲠 狸头骨 獭骨 鸬 骨

齿痛

当归 独活 细辛 椒 芎 附子 莽草 石 蛇床子 生地黄 莨菪子 鸡舌香 车下李根 马悬蹄 雄雀屎

口疮

黄连 黄柏 升麻 大青 苦竹叶 蜜 酪 苏 豉

吐唾血

羊角 白胶 戎盐 柏叶 艾叶 生地黄 大蓟 鸡苏 蛴螬 饴糖 伏龙肝 黄土

鼻衄血

矾石 蒲黄 虾蟆蓝 大蓟 鸡苏 艾 竹茹 烧 皮 烧发 溺 桑耳

鼻痈

通草 细辛 桂 蕤核 薰草 瓜蒂

鼻息肉

藜芦 矾石 地胆 通草 白狗胆

耳聋

磁石 菖蒲 葱涕 雀脑 白鹅膏 鲤鱼脑

目热痛

黄连 蕤核 石胆 空青 曾青 决明子 黄柏 栀子 荠子 苦竹叶 鸡子白 鲤鱼胆 田中螺

目肤翳

秦皮 细辛 真珠 贝齿 石决明 麝香 毒公 伏翼 青羊胆 蛴螬汁

声音哑

菖蒲 钟乳 孔公孽 皂荚 苦竹叶 麻油 面 菟丝子 麝香 熊脂 葳蕤 本木兰 栀子 紫草 冬瓜子

发秃落

桑上寄生 秦椒 荆子 桑根白皮 桐叶 麻子仁 枣根 松叶 雁肪 马 膏 猪脂 膏鸡肪

灭KT

鹰屎白 白僵蚕 衣中白鱼

金疮

石胆 蔷薇 地榆 艾叶 王不留行 白头翁

钓樟根

锻石 狗头骨

折

生鼠 生龟 生地黄 乌雄鸡血 李核仁 乌鸡骨

瘀血

蒲黄 琥珀 羚羊角 牛膝 大黄 干地黄 朴硝 紫参 桃仁 茅根 虫 虻虫 水蛭 蜚蠊

火灼

柏皮 生胡麻 盐 豆酱 井底泥 黄芩 牛膝

痈疽

落石 黄 白蔹 乌头 乌喙 通草 败酱 白芨 大黄 半夏 玄参 蔷薇 鹿角 虾蟆 土蜂房 伏龙肝 甘焦根

恶疮

雄黄 雌黄 胡粉 硫黄 矾石 锻石 松脂 蛇床子 地榆 水银 蛇衔 白蔹 漏芦 茹 黄柏 占斯 菌 莽草 青葙 白芨 楝实 及已 野狼跋 桐叶 虎骨 藜芦 狸骨 猪肚

漆疮

蟹 茱萸皮 苦 鸡子白 鼠查 秫米 井中苔萍 杉材 瘿瘤 小麦 海藻 昆布 文蛤 海蛤 半夏 贝母 通草 松萝 连翘 白头翁 雄黄 石 恒山 野狼毒 侧子 连翘 王不留行 昆布 狸骨 斑蝥 地胆

痔

白桐叶 蓄 皮 猪悬蹄

脱肛

鳖头 卷柏 铁精 生铁 东壁土 蜗牛 青葙子 苦参 蚺蛇胆 蝮蛇胆 大枣 大蒜 盐

蛔虫

薏苡根 菌 干漆 楝根

寸白

槟榔 芜荑 贯众 野狼牙 雷丸 茱萸根 青葙 橘皮 牡桂 石榴根 巴豆

虚劳（男女）

丹砂 空青 曾青 钟乳 紫石 白石英 磁石 龙骨 黄 干地黄 茯苓 茯神 天门冬 麦门冬 薯蓣 石斛 人参 沙参 玄参 五味 苁蓉 续断 泽泻 牡蛎 牡丹 芍药 远志 当归 牡桂 五加皮 棘刺 覆盆子 巴戟天 牛膝 柏子 桑螵蛸 石龙芮 石南草 桑根白皮 地肤子 菟丝子 干漆 蛇床子 车前子 枸杞子 枸杞根 大枣 麻子 胡麻

阴痿

白石英 阳起石 巴戟天 肉苁蓉 五味 蛇床子 地肤子 铁精 白马茎

阴颓

海藻 铁精 狸阴茎 狐阴 蜘蛛 蒺藜 鼠阴

囊湿

五加皮 槐枝 黄柏 虎掌

泄精

韭子 白龙骨 鹿茸 牡蛎 桑螵蛸 车前子叶 泽泻 石榴皮 獐骨

好眠

通草 孔公孽 马头骨 牡鼠目 荼茗

不得眠

酸枣 榆叶

腰痛

杜仲 萆 狗脊 梅实 鳖甲 五加皮

妇人崩中

石胆 禹余粮 赤石脂 代赭 牡蛎 龙骨 白僵蚕 牛角 乌贼鱼骨 蒲黄 紫葳 生干地黄 桑耳 黄柏 白茅根 艾叶 鳝甲 鳖甲 马蹄甲 白胶 丹雄鸡 阿胶 鬼箭 鹿茸 大小蓟根 马通 伏龙肝

月闭

鼠妇 虫 虻虫 水蛭 蛴螬 桃核仁 狸阴茎 土瓜根 牡丹 牛膝 占斯 虎杖 阳起石 桃毛 白垩 铜镜鼻

无子

紫石 钟乳 阳起石 紫葳 卷柏 桑螵蛸 艾 秦皮

安胎

紫葳 白胶 阿胶

堕胎

雄黄 水银 胡粉 飞生虫 溲疏 大戟 雌黄 巴豆 野葛 藜芦 牡丹 牛膝 桂 皂荚 兰茹 踯躅 鬼箭 槐子 薏苡根 瞿麦 附子 天雄 乌头 乌喙 侧子 蜈蚣 地胆 斑蝥 芫青 亭长 水蛭 虻虫 虫 蛴螬 蝼蛄 皮 蜥蜴 蛇蜕 朴硝 蟹爪 芒硝

产难

槐子 桂 滑石 贝母 蒺藜 皂荚 酸浆 蚱蝉 蝼姑 鼠 生鼠肝 乌雄鸡 肝血 弓弦 马衔

产后病

干地黄 秦椒 败酱 泽兰 地榆 大豆

下乳汁

钟乳 漏芦 蛴螬 栝蒌子 土瓜蒂 猪狗四足

中蛊

桔梗 鬼臼 马目毒公 犀角 斑蝥 芫青 亭长 射罔 鬼督邮 白 荷 败鼓皮 蓝子

# **解毒**

蛇虺百虫毒，用雄黄、巴豆、麝香。

蜈蚣毒，用桑汁若煮桑根汁。

蜘蛛毒，用蓝青、盐、麝香。

蜂毒，用蜂房、蓝青。

狗毒，用杏仁、矾石。

恶气鄣毒百毒，用犀角、羚羊角、雄黄、麝香。

喉痹肿邪气恶毒入腹，用升麻、射干。

风肿毒肿，用五香及紫檀。

百病药毒，用甘草，荠 、大小豆汁、蓝汁及实皆解之。

射罔毒，用蓝汁，大小豆汁、竹沥、大麻子汁、六畜血，贝齿屑、 根屑、蚯蚓屑、藕、菱汁并解之。

野葛毒，用鸡子粪汁、葛根汁、甘草汁、鸭头热血、温猪膏并解之。（若已死口噤者，以大斑蝥、芫青毒，用猪膏、大豆汁、戎盐、蓝汁及盐汤煮猪膏及巴豆并解之。

野狼毒毒，用蓝汁、白蔹及盐汁及盐汤煮猪、术占斯并解之。

踯躅毒，用栀子汁解之。

巴豆毒，用煮黄连汁、大豆汁、生藿汁、菖蒲屑汁、煮寒水石汁并解之。

藜芦毒，用雄黄屑煮葱白汁、温汤并解之。

雄黄毒，用防己解之。

甘遂毒，用大豆汁解之。

蜀椒毒，用葵子汁、煮桂汁、豉汁、人溺、及冷水、及餐土浆、食蒜、鸡毛烧咽并解之。

半夏毒，用生姜汁、煮干姜汁并解之。

石毒，用大豆汁、白膏并解之。

芫花毒，用防风、防己、甘草、桂汁并解之。

乌头天雄附子毒，用大豆汁、远志、防风、枣肌、饴糖并解之。

大戟毒，用菖蒲汁解之。

桔梗毒，用粥解之。

杏仁毒，用蓝子汁解之。

诸菌毒，掘地作坎，以水沃中搅令浊，俄顷饮之，名地浆也。

防葵毒，用葵根汁解之。

莨菪毒，用荠 、甘草、升麻、犀角、蟹并解之。

马刀毒，用清水解之。

野芋毒，用土浆，及粪汁并解之。

鸡子毒，用淳酢解之。

铁毒，用磁石解之。

食金银毒，服水银数两即出，又鸭血及鸡子汁，又水淋鸡屎汁并解之。

食诸肉马肝漏脯中毒，生韭汁、烧末猪骨，又头垢、烧犬屎酒服之，豉汁亦佳。

食诸鱼中毒，煮橘皮及生芦笋根汁、煮朴硝汁、大黄汁，烧末鲛鱼皮并佳。

食蟹中毒，捣生苏汁、煮干苏汁及屑、冬瓜汁并佳。

食诸菜中毒，以甘草、贝齿、粉三种末，水和服之。小儿溺、乳汁服二升亦佳。

饮食中毒烦满，煮苦参饮之，令吐出。

食石药中毒，白鸭屎解之，人参亦佳。

食石药中毒，白鸭屎解之，人参亦佳。

服药过剂闷乱者，吞鸡子黄，又蓝汁，又水和胡粉，又土浆，又 荷汁，又粳米潘汁，又豉汁，又干姜、黄连屑，又饴糖，又水和葛粉饮之皆良。

# **服药忌食**

有术，勿食桃、李及雀肉、胡蒜、青鱼 。

服药有巴豆，勿食芦笋羹及猪肉。

有半夏、菖蒲，勿食饴糖及羊肉。

有细辛，勿食生菜。

有甘草，勿食菘菜。

有藜芦，勿食狸肉。

有牡丹，勿食生胡蒜。

有商陆，勿食犬肉。

有恒山，勿食葱菜。

有空青、朱砂，勿食生血物。

有茯苓，勿食诸酢物。

服药，不可多食生胡蒜杂生菜。

服药，不可多食诸滑物果实菜。

服药，不可多食肥猪、犬肉、肥羹及鱼臊脍。

服药，通忌见死尸及产妇淹秽事。

# **药不宜入汤酒者**

朱砂 雌黄 云母 阳起石 矾石 硫黄 钟乳（入酒） 孔公孽（入酒） 石 银屑铜镜鼻 白垩 胡粉 铅丹 卤咸 锻石 藜灰

上石类

野葛 野狼毒 毒公 鬼臼 莽草 巴豆 踯躅（入酒） 蒴 （入酒） 皂荚 菌 藜芦 茹 贯众 芜荑 雷丸 野狼牙 鸢尾 蒺藜 女菀 苍耳 紫葳 薇衔 白芨 牡蒙飞廉 蛇衔 占斯 辛夷 石南草 虎掌 楝实 虎杖（入酒单渍） 芦根 羊桃 马勃 苦瓠瓜蒂 陟厘 野狼跋子 云实 槐子 地肤子 蛇床子 青葙子 茺蔚子 菥 子 王不留行

上草木类

蜂子 蜜蜡 白马茎 狗阴 雀卵 鸡子 雄鹊 伏翼 鼠妇 樗鸡 萤火 僵蚕蜈蚣 蜥蜴 斑蝥 芫青 亭长 地胆 虻虫 蜚廉 蝼姑 马刀 赭魁 虾蟆 蜗牛生

上虫兽类

寻万物之性，皆有离合，虎啸风生，龙吟云起，磁石引针，琥珀拾芥，漆得蟹而散，麻得漆而涌，桂得葱而软，树得桂而枯，戎盐累卵，獭胆分杯。其气爽有相关感，多如此类。

其理不可得而思之。至于诸药，尤能递为利害。先圣既明言其说，何可不详而避之。世人为方，皆多漏略。若旧方已有，此病亦应改除。假令而两种，当就其轻重，择可除而除之。伤寒赤散，吾恒不用藜芦。断下黄连丸，亦去其干姜而施之，殆无不效。何急强以相增，苟令共事乎？相反为害，深于相恶。相恶者，谓彼虽恶我，我无忿心，犹如牛黄恶龙骨，而龙骨得牛黄更良，此有以相制伏故也。相反者，则彼我交仇，必不宜合。今画家用雌黄、胡粉相近，便自黯妒。粉得黄即黑，黄得粉亦变，此盖相反之征。药理既昧，所以人多轻之。今案方处治，恐不必卒能寻究本草，更复抄出其事在此，览略看之，易可知验。而《本经》有直云茱萸、门冬者，无以辨其山、吴、天、麦之异，咸宜各题其条。又有乱误处，譬如海蛤之与鳝甲，畏恶正同。又诸芝使薯蓣，薯蓣复使紫芝。计无应如此，而不知何者是非？亦宜并记，当更广检正之。又《神农本经》相使，止各一种，兼以《药对》参之，乃有两三，于事亦无嫌。其有云相得共治某病者，既非妨避之禁，不复疏出。

# **玉石上品**

玉屑 恶鹿角。

玉泉 畏款冬花。

丹砂 恶磁石，畏咸水。

水银 恶磁石。

曾青 畏菟丝子。

石胆 水英为之使，畏牡桂、菌桂、芫花、辛荑、白薇。

云母 恶徐长卿，泽泻为之使，反流水，畏 甲。

朴硝 畏麦句姜。

硝石 萤火为之使，恶苦参、苦菜，畏女菀、粥。

矾石 甘草为之使，恶牡蛎。

芒硝 石苇为之使，畏麦句姜。

滑石 石苇为之使，恶曾青。

紫石英 长石为之使，不欲 甲、黄连、麦句姜，畏扁青、附子。

赤石脂 恶大黄，畏芫花。

白石英 恶马目毒公。

黄石脂 曾青为之使，恶细辛，畏蜚蠊。

太一禹余粮 杜仲为之使，畏贝母、菖蒲、铁落。

白石脂 燕屎为之使，恶松脂，畏黄芩。

# **玉石中品**

钟乳 蛇床为之使，恶牡丹、玄石、牡蒙，畏紫石英、 草。

殷孽 恶术、防己。

孔公孽 木兰为之使，恶细辛。

磁石 柴胡为之使，恶牡丹、莽草，畏黄石脂，杀铁毒。

凝水石 畏地榆，解巴豆毒。

石膏 鸡子为之使，恶莽草、毒公。

阳起石 桑螵蛸为之使，恶泽泻、菌桂、雷丸、蛇蜕皮，畏菟丝。

玄石 恶松脂、柏子、菌桂。

理石 滑石为之使，畏麻黄。

# **玉石下品**

青 得水银良，畏乌鸡骨，杀锡毒。

石 得火良，棘针为之使，恶毒公、虎掌、 屎、细辛，畏水。

方解石 恶巴豆。

代赭 畏天雄。

大盐 漏芦为之使。

特生 石 火练之良，畏水。

# **草木上品**

六芝 薯蓣为之使，得发良，恶恒山、畏扁青、茵陈蒿。

茯苓、茯神 马间为之使，恶白蔹，畏牡蒙、地榆、雄黄，秦艽龟甲。

柏子 牡蛎、桂、瓜子为之使，恶菊花、羊蹄、诸石、面，曲。

天门冬 垣衣、地黄为之使，畏曾青、青耳。

麦门冬 地黄、车前为之使，恶款冬花、苦瓠，畏苦参、青 、青耳。

术 防风、地榆为之使。

女葳蕤 畏卤咸。

干地黄 得麦门冬，清酒良，恶贝母，畏芜荑。

菖蒲 秦艽、秦皮为之使，恶地胆、麻黄去节。

远志 得茯苓、冬葵、龙骨良，畏真珠、蜚蠊、藜芦，蛴螬杀天雄、附子毒。

泽泻畏海蛤、文蛤。

薯蓣 紫芝为之使，恶甘遂。

菊花 术，枸杞根、桑根白皮为之使。

甘草 术，干漆、苦参为之使，恶远志，反甘遂、大戟、芫花、海藻。

人参 茯苓为之使，恶溲疏，反藜芦。

石斛 陆英为之使，恶凝水石、巴豆，畏僵蚕、雷丸。

石龙芮 大戟为之使，畏蛇蜕、茱萸。

落石 杜仲、牡丹为之使，恶铁落、菖蒲、贝母。

龙胆 贯众为之使，恶防葵、地黄。

牛膝 恶萤火、龟甲、陆英，畏白前。

杜仲 畏蛇皮、玄参。

干漆 半夏为之使，畏鸡子。

细辛 曾青、桑根白皮为之使，反藜芦，恶野狼毒、山茱萸、黄 ，畏滑石、硝石。

独活 蠡实为之使。

茈胡 半夏为之使，恶皂荚，畏女菀、藜芦。

酸枣 恶防己。

槐子 景天为之使。

子 荆子、薏苡为之使。

蛇床子 恶巴豆、牡丹、贝母。

菟丝子 宜丸不宜煮，得酒良，薯蓣、松脂为之使，恶 菌。

菥 子 得荆实、细辛良，恶干姜、苦参。

蒺藜子 乌头为之使。

茜根 畏鼠姑。

天名精 垣衣为之使。

牡荆实 防风为之使，恶石膏。

秦椒 恶栝蒌、防葵，畏雌黄。

蔓荆实 恶乌头、石膏。

辛夷 芎 为之使，恶五石脂，畏菖蒲、黄连、石膏、黄环。

# **草木中品**

当归 恶 茹，畏菖蒲、海藻、牡蒙。

防风 恶干姜、藜芦、白蔹 芫花，杀附子毒。

秦艽 菖蒲为之使。

黄 恶龟甲。

吴茱萸 蓼实为之使，恶丹参、硝石、白垩，畏紫石英。

黄芩 山茱萸、龙骨为之使，恶葱实，畏丹参、牡丹、藜芦。

黄连 黄芩、龙骨、理石为之使，恶菊花、芫花、玄参、白藓，畏款冬，胜乌头，解巴豆毒五味子 苁蓉为之使，恶葳蕤，胜乌头。

决明子 着实为之使，恶大麻子。

芍药 须丸为之使，恶石斛、芒硝，畏硝石、鳖甲、小蓟，反藜芦。

桔梗 节皮为之使，畏白芨、龙眼、龙胆。

川芎 白芷为之使，恶黄连。

本 恶 茹。

麻黄 浓朴为之使，恶辛夷、石苇。

葛根 杀野葛、巴豆、百药毒。

前胡 半夏为之使，恶皂荚，畏藜芦。

贝母 浓朴、白薇为之使，恶桃花，畏秦艽、矾石、莽草，反乌头。

栝蒌根 枸杞为之使，恶干姜，畏牛膝、干漆，反乌头。

丹参 畏咸水，反藜芦。

浓朴 干姜为之使，恶泽泻、寒水石、硝石。

玄参 恶黄 、干姜、大枣、山茱萸，反藜芦。

沙参 恶防己，反藜芦。

苦参 玄参为之使，恶贝母、漏芦、菟丝子，反藜芦。

续断 地黄为之使，恶雷丸。

山茱萸 蓼实为之使，恶桔梗、防风、防己。

桑根白皮 续断、桂、麻子为之使。

狗脊 萆 为之使，恶败酱。

萆 薏苡为之使，畏葵根、大黄、茈胡、牡蛎、前胡。

石苇 杏仁为之使，得菖蒲良。

瞿麦 草、牡丹为之使，恶桑螵蛸。

秦皮 大戟为之使，恶茱萸。

白芷 当归为之使，恶旋复花。

杜若 得辛夷、细辛良，恶茈胡、前胡。

黄柏 恶干漆。

白薇 恶黄 、干姜、干漆、大枣、山茱萸。

栀子 解踯躅毒。

紫菀 款冬为之使，恶天雄、瞿麦、雷丸、远志，畏茵陈。

白藓 恶桑螵蛸、桔梗、茯苓、萆 。

薇衔 得秦皮良。

井水蓝 杀巴豆、野葛诸毒。

海藻 反甘草。

干姜 秦椒为之使，恶黄芩、天鼠屎，杀半夏、莨菪毒。

# **草木下品**

大黄 黄芩为之使，无所畏。

蜀椒 杏仁为之使，畏橐吾。

巴豆 芫花为之使，恶 草，畏大黄、黄连、藜芦。

甘遂 瓜蒂为之使，恶远志，反甘草。

葶苈 榆皮为之使，得酒良，恶僵蚕、石龙芮。

大戟 反甘草。

泽漆 小豆为之使，恶薯蓣。

芫花 决明为之使，反甘草。

钩吻 半夏为之使，恶黄芩。

野狼毒 大豆为之使，恶麦句姜，畏天名精。

鬼臼 畏垣衣。

天雄 远志为之使，恶腐婢。

乌头、乌喙 莽草为之使，反半夏、栝蒌、贝母、白蔹、白芨，恶藜芦。

附子 地胆为之使，恶蜈蚣，畏防风、甘草、黄、人参、乌韭、大豆。

皂荚 青葙子为之使，恶麦门冬，畏空青、人参、苦参。

蜀漆 栝蒌为之使，恶贯众。

半夏 射干为之使，恶皂荚，畏雄黄、生姜、干姜、秦皮、龟甲，反乌头。

款冬 杏仁为之使，得紫菀良，恶皂荚、硝石、玄参，畏贝母、辛夷、麻黄、黄芩、黄连、黄 、青葙。

牡丹 畏菟丝子。

防己 殷孽为之使，恶细辛，畏萆 ，杀雄黄毒。

黄环 鸢尾为之使，恶茯苓。

巴戟天 覆盆为之使，恶朝生、雷丸、丹参。

石南草 五加皮为之使。

女宛 畏卤咸。

地榆 得发良，恶麦门冬。

五加皮 远志为之使，畏蛇皮、玄参。

泽兰 防己为之使。

紫参 畏辛夷。

菌 得酒良，畏鸡子。

雷丸 荔实、浓朴为之使，恶葛根。

贯众 菌为之使。

野狼牙 芜荑为之使，恶地榆、枣肌。

藜芦 黄连为之使，反细辛、芍药、五参，恶大黄。

茹 甘草为之使，恶麦门冬。

白蔹 代赭为之使，反乌头。

白芨 紫石英为之使，恶理石、杏核仁、李子。

占斯 解野狼毒毒。

蜚蠊 得乌头良，恶麻黄。

淫羊藿 薯蓣为之使。

虎掌 蜀漆为之使，恶莽草。

栾花 决明为之使。

蕈草 矾石为之使。

荩草 畏鼠妇。

恒山 畏玉札。

夏枯草 土瓜为之使。

戈共 畏玉札、蜚蠊。

溲疏 漏芦为之使。

# **虫兽上品**

龙骨 得人参、牛黄良，畏石膏。

龙角 畏干漆、蜀椒、理石。

牛黄 人参为之使，恶龙骨、地黄、龙胆、蜚蠊，畏牛膝。

蜡蜜 恶芫花、齐蛤。

蜂子 畏黄芩、芍药、牡蛎。

白胶 得火良，畏大黄。

阿胶 得火良，恶大黄。

牡蛎 贝母为之使，得甘草、牛膝、远志、蛇床良，恶麻黄、茱萸、辛夷。

# **虫兽中品**

羊角 菟丝子为之使。

犀角 松脂为之使，恶 菌、雷丸。

鹿茸 马勃为之使。

鹿角 杜仲为之使。

伏翼 苋实、云实为之使。

皮 得酒良，畏桔梗、麦门冬。

蜥蜴 恶硫黄、斑蝥、芜荑。

露蜂房 恶干姜、丹参、黄芩、芍药、牡蛎。

桑螵蛸 得龙骨治泄精，畏旋复花。

虫 畏皂荚、菖蒲。

蛴螬 蜚虻为之使，恶附子。

海蛤 蜀漆为之使，畏狗胆、甘遂、芫花。

龟甲 恶沙参、蜚蠊。

鳖甲 恶矾石。

甲 蜀漆为之使，畏狗胆、甘遂、芫花。

乌贼鱼骨 恶白蔹、白芨。

蟹 杀莨菪毒。

白马茎 得火良。

# **虫兽下品**

麋脂 畏大黄。

蛇蜕 畏磁石及酒，火熬之良。

蜣螂 畏羊角、石膏。

地胆 恶甘草。

马刀 得水良。

天鼠屎 恶白蔹、白薇。

斑蝥 马刀为之使，畏巴豆、丹参、空青，恶肤青，通草。

果上 大枣 杀乌头毒。

果下 杏核 得火良，恶黄 、黄芩、葛根、胡粉，畏 草，解锡毒。

菜上 冬葵子，黄芩为之使。

葵根 解蜀椒毒。

米食上 麻 麻子 畏牡蛎、白薇，恶茯苓。

米食中 大豆黄卷 恶五参、龙胆，得前胡、乌喙、杏仁、牡蛎良，杀乌头毒。

大麦 食蜜为之使。

豉 杀六畜胎子毒。

上一百四十一种，有相制使，其余皆无。

立冬之日，菊、卷柏先生时，为阳起石、桑螵蛸，凡十物使。主二百草为之长。

立春之日，木兰、夜干先生，为茈胡、半夏使。主头痛四十五节。

立夏之日，蜚蠊先生，为人参、茯苓使。主腹中七节，保神守中。

立至之日，豕首、茱萸先生，为牡蛎、乌喙使。主四肢三十二节。

立秋之日，白芷、防风先生，为细辛、蜀椒使。主胸背廿四节。

上此五条，出《药对》中，义旨渊深，非世所究，虽莫可遵用，而是主统领之本，故亦载之也。